CELEX: 32015D0226
Language: lt
Date: 1423612800000
Title: 2015 m. vasario 11 d. Komisijos įgyvendinimo sprendimas (ES) 2015/226, kuriuo dėl neatsparios medienos apibrėžties ir demarkacinėse teritorijose taikytinų priemonių iš dalies keičiamas Įgyvendinimo sprendimas 2012/535/ES (pranešta dokumentu Nr. C(2015) 645)

13.2.2015   
            
            
               LT
            
            
               Europos Sąjungos oficialusis leidinys
            
            
               L 37/21
            
         KOMISIJOS ĮGYVENDINIMO SPRENDIMAS (ES) 2015/226
   2015 m. vasario 11 d.
   kuriuo dėl neatsparios medienos apibrėžties ir demarkacinėse teritorijose taikytinų priemonių iš dalies keičiamas Įgyvendinimo sprendimas 2012/535/ES
   
      
         (pranešta dokumentu Nr. C(2015) 645)
      
   
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2000 m. gegužės 8 d. Tarybos direktyvą 2000/29/EB dėl apsaugos priemonių nuo augalams ir augaliniams produktams kenksmingų organizmų įvežimo į Bendriją ir išplitimo joje (1), ypač į jos 16 straipsnio 3 dalies ketvirtą sakinį,
   kadangi:
   
               (1)
            
            
               taikant Komisijos įgyvendinimo reglamentą 2012/535/ES (2) padaryta išvada, kad į neatsparios medienos apibrėžtį reikėtų įtraukti spygliuočių (Coniferales) medieną, kuri nebėra natūralios apvaliosios medienos formos, avilius ir paukščių inkilus, atsižvelgiant į tam tikrą riziką, susijusią su dažnu avilių ir tokių inkilų vežimu. Be to, iš tos apibrėžties reikėtų išbraukti medieną, kuri perdirbta tokiu būdu, kuriuo pašalinama rizika, susijusi su pušinių stiebinių nematodų (toliau – PSN) buvimu augale šeimininke;
            
         
               (2)
            
            
               atsižvelgiant į užkrato pernešėjų pobūdį, visi nukirsti neatsparūs augalai ir jų medienos ruošos likučiai buferinėse zonose turėtų būti nedelsiant pašalinti;
            
         
               (3)
            
            
               tikslinga paaiškinti, kad mediena, kuri yra be žievės ir kuri buvo tinkamai apdorota termiškai laikantis Įgyvendinimo sprendimo 2012/535/ES nuostatų, taip pat gali būti vežama ir užkrato pernešėjų skraidymo sezonu;
            
         
               (4)
            
            
               todėl Įgyvendinimo sprendimas 2012/535/ES turėtų būti atitinkamai iš dalies pakeistas;
            
         
               (5)
            
            
               šiame sprendime nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Įgyvendinimo sprendimas 2012/535/ES iš dalies keičiamas taip:
   
               1)
            
            
               1 straipsnio b punktas pakeičiamas taip:
               
                           „b)
                        
                        
                           neatspari mediena – tai spygliuočių (Coniferales) mediena, kuri priskiriama prie vieno iš šių punktų:
                           
                                       i)
                                    
                                    
                                       mediena, kaip apibrėžta Direktyvos 2000/29/EB 2 straipsnio 2 dalyje;
                                    
                                 
                                       ii)
                                    
                                    
                                       mediena, kuri nebėra natūralios apvaliosios medienos formos;
                                    
                                 
                                       iii)
                                    
                                    
                                       avilių ir paukščių inkilų pavidalo mediena.
                                    
                                 
                     Neatspari mediena – tai nėra Taxus L. ir Thuja L. pjautinė mediena ir rąstai, taip pat mediena, kuri perdirbta tokiu būdu, kuriuo pašalinama rizika, susijusi su PSN buvimu augale šeimininke.“
            
         
               2)
            
            
               13 straipsnio 1 dalies d punktas pakeičiamas taip:
               
                           „d)
                        
                        
                           ženklinti avilius, paukščių inkilus ir medinę pakavimo medžiagą, apdorotą atitinkamos apdorojimo įmonės atitinkamai pagal a ir c punktus laikantis Maisto ir žemės organizacijos (toliau – FAO) Tarptautinio fitosanitarijos priemonių standarto Nr. 15 II priedo, kaip nustatyta III priedo 1 skirsnio 2 dalies b punkte ir 3 dalies b punkte ir to priedo 2 skirsnio 3 dalyje.“
                        
                     
         
               3)
            
            
               14 straipsnio 1 dalis pakeičiama taip:
               „1.   Valstybės narės, kurių teritorijoje yra demarkacinė teritorija, tinkamą įrangą turintiems medinės pakavimo medžiagos, avilių ir paukščių inkilų gamintojams suteikia leidimą pagal FAO Tarptautinio fitosanitarijos priemonių standarto Nr. 15 II priedą ženklinti medinę pakavimo medžiagą, avilius ir paukščių inkilus, kuriuos jie surenka iš medienos, apdorotos patvirtintoje apdorojimo įmonėje, ir prie kurių pridedamas augalo pasas, nurodytas Direktyvoje 92/105/EEB.
               Tokie gamintojai toliau vadinami patvirtintais medinės pakavimo medžiagos gamintojais.“
            
         
               4)
            
            
               I, II ir III priedai iš dalies keičiami, kaip nurodyta šio sprendimo priede.
            
         2 straipsnis
   Šis sprendimas skirtas valstybėms narėms.
   
      Priimta Briuselyje 2015 m. vasario 11 d.
      
         
            Komisijos vardu
         
         Vytenis ANDRIUKAITIS
         
            Komisijos narys
         
      
   
   
      (1)  OL L 169, 2000 7 10, p. 1.
   
      (2)  2012 m. rugsėjo 26 d. Komisijos įgyvendinimo sprendimas dėl neatidėliotinų priemonių pušinių stiebinių nematodų Bursaphelenchus xylophilus (Steiner et Buhrer) Nickle et al. plitimui Sąjungoje užkirsti (OL L 266, 2012 10 2, p. 42).
   
      PRIEDAS
      Įgyvendinimo sprendimo 2012/535/ES priedai iš dalies keičiami taip:
      
                  1)
               
               
                  I priede įterpiamas šis 9a punktas:
                  
                              „9a.
                           
                           
                              Valstybės narės visoje buferinėje zonoje nustato nukirstus neatsparius augalus, kuriems netaikomi 7, 8 ir 9 punktai. Jos pašalina tuos augalus ir jų medienos ruošos likučius, imdamosi visų reikalingų atsargumo priemonių, kad jie nebūtų PSN ir jų užkrato pernešėjų atraktantai.“
                           
                        
            
                  2)
               
               
                  II priede įterpiamas 3a punktas:
                  
                              „3a.
                           
                           
                              Valstybės narės visose buferinėse zonose taip pat nustatyto nukirstus neatsparius augalus, išskyrus nurodytuosius 3 dalies b punkte. Jos pašalina tuos augalus ir jų medienos ruošos likučius, imdamosi visų reikalingų atsargumo priemonių, kad jie nebūtų PSN ir jų užkrato pernešėjų atraktantai.“
                           
                        
            
                  3)
               
               
                  III priedo 1 skirsnio 2 dalies b ir c punktai pakeičiami taip:
                  
                              „b)
                           
                           
                              prie jos pridedamas patvirtintos apdorojimo įmonės išduotas augalo pasas, nurodytas Direktyvoje 92/105/EEB; prie neatsparios avilių ir paukščių inkilų pavidalo medienos pridedamas augalo pasas arba ji ženklinama pagal FAO Tarptautinio fitosanitarijos priemonių standarto Nr. 15 II priedą.
                           
                        
                              c)
                           
                           
                              Jei mediena yra su žieve, ji vežama užkrato pernešėjų neskraidymo sezonu arba apdengus apsaugine danga, taip užtikrinant, kad ji nebūtų apkrėsta PSN arba kad ant jos nepatektų užkrato pernešėjų.“